Document ID: 31998R1053

KOMMISSIONENS FORORDNING (EF) Nr. 1053/98 af 20. maj 1998 om ændring af bilag II, III og IX til Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (1), senest ændret ved Kommissionens forordning (EF) nr. 856/98 (2), særlig artikel 19 sammenholdt med artikel 17, og
ud fra følgende betragtninger:
Rådet besluttede ved afgørelse af 11. maj 1998 at anvende aftalen mellem Det Europæiske Fællesskab og Den Russiske Føderation om handel med tekstilvarer på et midlertidigt grundlag;
det er derfor nødvendigt at ændre bilag II, III og IX til forordning (EØF) nr. 3030/93 for at tage hensyn til de indførte ændringer for indførsel i Fællesskabet af visse tekstilvarer med oprindelse i visse tredjelande som omhandlet i artikel 19 i forordning (EØF) nr. 3030/93;
de i denne forordning fastsatte foranstaltninger er i overensstemmelse med Tekstiludvalgets udtalelse -
UDSTEDT FØLGENDE FORORDNING:
Artikel 1
I forordning (EØF) nr. 3030/93 foretages følgende ændringer:
1) Bilag II erstattes med bilag I til denne forordning.
2) Artikel 28, stk. 6, i bilag III, affattes således:
»6. Dette nummer sammensættes således (1):
- følgende to bogstaver som betegnelse for eksportlandet:
TABELPOSITION
- følgende to bogstaver som betegnelse for den forventede bestemmelsesmedlemsstat
TABELPOSITION
- et etcifret tal til identifikation af kontingentåret eller registreringsåret for de i tabel A i dette bilag opførte varer svarende til det sidste ciffer i det tilsvarende aftaleår, f.eks. 5 for 1995. For varer med oprindelse i Folkerepublikken Kina, der er opført i tillæg C til bilag V, er tallet »1« for 1995, »2« for 1996, »3« for 1997, osv.
- et tocifret tal til identifikation af det kontor i eksportlandet, der har udstedt dokumentet
- et fortløbende femcifret tal fra 00001 til 99999, som tildeles den pågældende bestemmelsesmedlemsstat.
(1) For Perus og Egyptens vedkommende træder denne bestemmelse i kraft på et senere tidspunkt.«
3) Tabel A i bilag III erstattes med tabellen i bilag II til denne forordning.
4) Bilag IX erstattes med bilag III til denne forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. maj 1998.

Labels: 1
3
5